താഴാതെ ടി.പി.ആര് 21.60 കോഴിക്കോട്: ജില്ലയില് ഇന്നലെ 2705 പേര്ക്ക് കൊവിഡ് സ്ഥിരീകരിച്ചപ്പോള് ടെസ്റ്റ് പോസിറ്റിവിറ്റി നിരക്ക് 21.60 ശതമാനം. സമ്ബര്ക്കം വഴി 2665 പേര്ക്കാണ് രോഗബാധ. 26 പേരുടെ ഉറവിടം വ്യക്തമല്ല. വിദേശത്തു നിന്നും വന്ന എട്ട് പേര്ക്കും അന്യ സംസ്ഥാനങ്ങളില് നിന്നു എത്തിയ രണ്ട് പേര്ക്കും നാല് ആരോഗ്യപ്രവര്ത്തകര്ക്കും രോഗം ബാധിച്ചു. ജില്ലയിലെ കൊവിഡ് ആശുപത്രികള്, എഫ്.എല്.ടി.സികള് എന്നിവിടങ്ങളിലും വീടുകളിലും ചികിത്സയിലായിരുന്ന 1525 പേര് കൂടി രോഗമുക്തരായി. 1978 മരണങ്ങളാണ് ഇതുവരെ റിപ്പോര്ട്ട് ചെയ്യപ്പെട്ടത്. കഴിഞ്ഞ 24 മണിക്കൂറിനിടെ 12,783 പേരെയാണ് പരിശോധനയ്ക്ക് വിധേയരാക്കിയത്. രോഗം സ്ഥിരീകരിച്ച് 27,453 കോഴിക്കോട് സ്വദേശികളാണ് ഇപ്പോള് ചികിത്സയിലുള്ളത്. പുതുതായി വന്ന 6780 പേര് ഉള്പ്പടെ 76015 പേര് ഇപ്പോള് നിരീക്ഷണത്തിലുണ്ട്. ഇതുവരെ 8,11,436 പേര് നിരീക്ഷണം പൂര്ത്തിയാക്കി.